Melestradurezh: krouet e voe kumun Ar Chrav-Sant-Laorañs diwar un drev eus parrez katolik Mozhon e 1790. Gant al lezenn eus an 23 a viz Eost 1790 e voe lakaet e Kanton Lannoez; e Bann Josilin e oa. Diskaret e voe kanton Lannoez ha lakaet ar gumun e kanton Josilin bet miret ha brasaet gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet ar gumun en Arondisamant Ploermael krouet e 1800.